Xalqaro islom universiteti (Islomobod)

**Xalqaro Islom universiteti, Islomobod**, yoki **IIUI**, (, ) Pokistonning Islomobod shahrida joylashgan davlat tadqiqot universitetidir. U 1980-yilda tashkil etilgan va 1985-yilda qayta tuzilgan hamda Pokistondagi oliy taʼlim uchun qimmatli manba boʻlib qolmoqda. Universitet muntazam ravishda Pokiston Oliy Taʼlim Komissiyasi tomonidan Pokistonning tan olingan universitetlari va nufuzli diplom beruvchi muassasalari qatoriga kiradi. Universitet Pokistondagi Times Higher Education World University Rankings tomonidan 2022-yilgi oliy universitetlar reytingida qoʻshma ikkinchi oʻrinni egallagan. Shuningdek, u doimiy ravishda Pokiston Oliy Taʼlim Komissiyasi tomonidan umumiy toifa boʻyicha mamlakatdagi eng yaxshi universitetlar qatoriga kiradi.

## Tavsifi
Universitet zamonaviy mamalakatdagi islom, ilohiyot va islomshunoslik markazidir.

Universitet 1980-yilda Pokiston ichkarisida moliyalashtirish va Saudiya Arabistoni chet el xayriyalari hisobidan tashkil etilgan. Universitet qozilar, prokurorlar, madrasa oʻqituvchilari, juma xatiblari va imomlar uchun islom huquqi boʻyicha taʼlim beradi.

Muassasa nafaqat mahalliy, balki Markaziy va Janubi-Sharqiy Osiyodan ham talabalarni jalb qiladi.

2012-yilda universitet Oliy taʼlim komissiyasi tomonidan umumiy universitetlar toifasida toʻrtinchi oʻrinni egallagan. 2014-yil fevralida Saudiya Arabistoni qiroli Abdullohga siyosat va xalqaro munosabatlar boʻyicha faxriy doktor unvonini bergan. Huquq, fan, muhandislik va texnologiya, gumanitar fanlar, sanʼat, diniy fanlar, ijtimoiy va tabiiy fanlar boʻyicha bakalavriat va aspirantura dasturlarida oʻqishlikni taklif etadi.

## Kampuslari

Universitet ikkita kampusga ega.

### Eski kampus
Eski kampus Faysal masjidi yaqinida joylashgan. Masjid loyihasi turkiyalik arxitektor Vedat Dalokay tomonidan ishlab chiqilgan. Uni universitetga Saudiya Arabistoni qiroli Faysal hadya qilgan. Masjid dunyodagi eng katta masjidlardan biri boʻlib, oʻzining namozgohi, ayollar galereyasi va hovlisiga oʻn minglab odamlarni sigʻdira olishi bilan boshqa masjidlardan ajralib turadi.

### Yangi kampus
Yangi kampus Islomobodning H-10 sektorida bunyod etilgan. Yangi kampus qurilishining birinchi bosqichi 2013-yilda yakunlangan. Oʻshandan beri ayollar uchun kampus hududi tashkil etilgan. 2006-yilda Markaziy kutubxona va Linkoln burchagi qurilishi yakunlangan.

## Fakultetlari
Universitet quyidagi fakultetlardan iborat:

### Hisob-kitob fakulteti
Hisob-kitob fakultetida (2016-yilda tashkil etilgan) informatika va dasturiy injiniring fanlaridan dars beriladi.

### Arab tili fakulteti
Arab tili fakultetida arab tili, adabiyoti, tilshunoslik, va tarjimonlik fanlaridan dars beriladi.

### Fanlar fakulteti
Fanlar fakultetida (2003-yilda tashkil etilgan) fizika va nanotexnologiya, matematika va statistika, atrof-muhit fanlari, biotexnologiya va bioinformatika fanlari oʻqitiladi.

### Muhandislik va texnologiya fakulteti
Muhandislik va texnologiya fakulteti (2007-yilda tashkil etilgan) elektrotexnika, mashinasozlik va qurilish muhandisligi boʻyicha turli darajadagi kurslarda oʻqishlikni taklif qiladi. Unda koʻplab xorijiy malakali professor-oʻqituvchilar mavjud.

### Iqro texnologiya kolleji
Iqro Texnologiya kolleji (AKT) IIUI taʼsis kolleji hisoblanadi. U B.Tech (Hons) va Associate Engineering Diplom (DAE) dasturlarida oʻqishlikni taklif etadi. U PEC tomonidan tan olingan fakultetga ega.

### Tillar va adabiyot fakulteti
Tillar va adabiyot fakulteti ingliz, fors va urdu tillarida bakalavr, magistr va PhD darajalarida oʻqishlikni taklif etadi.
 

### Boshqaruv fanlari fakulteti
Menejment fanlari fakulteti 1995-yilda tashkil etilgan. 1996-yilda Biznes boshqaruvi kafedrasi Biznes boshqaruvi magistri dasturida oʻqishlikni taklif qilgan. Texnologiyalarni boshqarish kafedrasi 1998-yilda tashkil etilgan. Bu universitetning eng yirik fakulteti boʻlib, unda 3700 ga yaqin talaba roʻyxatdan oʻtgan.

### Shariat va huquq fakulteti
Shariat va huquq fakulteti ilk bor Quaid-i-Azam universitetida 1979-yilda tashkil etilgan. 1980-yilda Islomobod xalqaro islom universiteti tarkibiga kiritilgan. Doktoranturaga qabul qilingan talabalar dissertatsiyani boshlashdan oldin bir yillik majburiy kurs ishlarini yakunlaydilar. Ushbu fakultetni 900 dan ortiq talaba tamomlagan.

### Ijtimoiy fanlar fakulteti
Ijtimoiy fanlar fakulteti antropologiya, taʼlim, siyosat va xalqaro munosabatlar, psixologiya, tarix va pokistonshunoslik, islom sanʼati va arxitekturasi, ommaviy kommunikatsiyalar va sotsiologiya singari sohalar boʻyicha ilmiy darajalarni taklif etadi.

### Islomshunoslik fakulteti
Islomshunoslik fakulteti (Usuluddin) 1981-yilda tashkil etilgan. U tafsir va Qurʼon ilmlari, hadis ilmi, qiyosiy dinshunoslik, daʼvat va islom madaniyati, aqida va falsafa, siyrat va islom tarixi boʻyicha turli darajalarda oʻqishlikni taklif etadi. Daʼvat akademiyasi 1985-yil mart oyida tashkil etilgan. Shariat kadrlar tayyorlash instituti 1981-yilda tashkil etilgan va 1985-yilda akademiyaga aylangan.

Usuluddin fakultetida turli xil xalqaro professor-oʻqituvchilar faoliyat yuritadi. Ularning aksariyat qismi Al-Azhar universiteti bitiruvchilaridir.

## Taʼsis birliklari

### Zamonaviy tillar boʻyicha malaka oshirish markazi
Zamonaviy tillar boʻyicha malaka oshirish markazi xorijiy va milliy universitetlarga (masalan, HEC stipendiyalariga) oʻqishga kirmoqchi boʻlgan yoki ish qidirayotgan talabalar uchun ingliz, xitoy va urdu tillaridan tayyorgarlik kurslarida oʻqishlikni taklif qiladi. Shuningdek, u ingliz tilini oʻrganish dasturiga ham ega.

### Xalqaro islom iqtisodiyoti instituti
Universitet qoshidagi Xalqaro Islom iqtisodiyoti instituti 1983-yilda tashkil etilgan. U islom bank ishi va moliyasi, ekonometrik va qishloq rivojlanishi boʻyicha turli darajalarni taklif etadi. Fakultet tarkibida tadqiqot va oʻqitish boʻlimi ilmiy tadqiqotlarni ragʻbatlantiradi hamda davlat va xususiy moliya shuningdek akademik institutlar xodimlari uchun treninglar tashkillashtiradi.

### Islom tadqiqot instituti

### Iqbol xalqaro tadqiqot va muloqot instituti

### Kasbiy tadqiqotlar instituti

### Shariat akademiyasi

## Kutubxonalari

### Markaziy kutubxona
Markaziy kutubxona yangi kampusda joylashgan. Muhammad Hamidulla nomidagi xalqaro islom iqtisodiyoti instituti kutubxonasi ham faoliyat yuritadi. Unda iqtisod va islom boshqaruviga aloqador, islom huquqiga oid nodir kitoblar mavjud.

### Islom tadqiqot instituti kutubxonasi
Islom ilmiy-tadqiqot instituti kutubxonasi islom haqidagi koʻplab kitoblarni oʻzida jamlagan.

### Muhandislik va texnologiya kutubxonasi
Muhandislik va texnologiya kutubxonasida 25 mingga yaqin kitob mavjud. Oʻn beshta davriy nashrga obuna boʻlib, oʻnta gazeta xarid qilinadi. Kutubxonadan ellik kishi bir vaqtda foydalanishi mumkin. 550 ta ilmiy hisobot va tezislar ham bor.

### Daʼvat akademiyasi kutubxonasi
Daʼvat akademiyasi kutubxonalari Daʼvat akademiyasi tadqiqotchi olimlar, akademiklar, kurs ishtirokchilari va keng jamoatchilikning axborot ehtiyojlarini qondirish uchun besh turdagi kutubxonaga ega. Bular Daʼvat tadqiqot kutubxonasi, Doktor Mehmud Ahmad Gʻoziy kutubxonasi, Ayollar kutubxonasi, Daʼvat bolalar kutubxonasi, Faysal masjidi Islomobod kampusidagi kutubxona va Karachidagi Mintaqaviy daʼvat markazi (Sindh) kutubxonasi.

### Shariat akademiyasi kutubxonasi
Shariat akademiyasi kutubxonasida Qurʼonshunoslik, Hadisshunoslik, Paygʻambarning tarjimai holi, Islom huquqi va Anglosakson huquqiga oid 8976 nafar kitob va jurnallar toʻplami mavjud. Shuningdek, tadqiqot jurnallari kutubxonasi, Islomshunoslik kutubxonasi, *Al-Dirassat al-Islomiya*, *Fikro Nazar*, Insights kutubxonasi va Mayor kutubxonasi kabi bir qator idoraviy kutubxonalar ham faoliyat yuritadi. Universitet Biznes va menejment fanlari jurnalini (JBMS) nashr etadi.

### Doktor Hamidulla kutubxonasi
U Faysal masjidining yertoʻlasida joylashgan boʻlib, unda turli mavzularda katta hajmdagi kitoblar jamlangan.

## Yotoqxonalari
Universitet infratuzilmasi yettita oʻquv binosini oʻz ichiga oladi. Universitet talabalar turar joyi ayollar uchun yettita va erkaklar uchun oltita yotoqxonadan iborat.

## Tadqiqot jurnallari

* *Islomshunoslik*
* *Al-Dirassat al-Islomiya*
* *Insights*
* *Mayar*
* *Islomobod qonun sharhi*
* *Fikr o Nazar*
* *Biznes va menejment fanlari jurnali*

## Xorijiy hamkorlik
Universitet quyidagi muassasalar bilan ilmiy aloqalarga ega:

* Al-Azhar universiteti, Qohira, Misr
* Umm al-Qura universiteti, Makka, Saudiya Arabistoni
* Madina Islom universiteti, Madina, Saudiya Arabistoni
* Qirol Abdulaziz universiteti, Jidda, Saudiya Arabistoni
* Ningxia universiteti, Xitoy
* Xalqaro Islom universiteti Malayziya, Malayziya
* Chittagong xalqaro islom universiteti, Bangladesh

## Uyushmalari

* Ilmiy Pokiston (www.scientificpakistan.com)
* IT Sarkar (www.itsarkar.com)
* Akademik xodimlar farovonligi assotsiatsiyasi
* Ofitserlar farovonligi assotsiatsiyasi
* Universitet xodimlari farovonligi assotsiatsiyasi
* Amerika mexanik muhandislar jamiyati 
* Milliy yosh olimlar akademiyasi (NAYS), Pokiston (NAYS IIUI boʻlimi)

## Yana qarang

* Islomiy taʼlim muassasalari roʻyxati
## Manbalar

## Havolalar

* IIUI rasmiy veb-sayti
* Times Higher Education Rankings